10 เดือนปี 58 บจ.ระดมทุนล้นหลาม
ตลาดในช่วงปี 2557 ที่ผ่านมา ถือเป็นปีที่ได้ชื่อว่าเป็นปีแห่งความสำเร็จของหุ้น IPO เพราะสามารถมีบริษัทจดทะเบียนเข้าระดมทุนมากถึง 35 บริษัท ไม่นับกองทุนและหลักทรัพย์ประเภทอื่น
23 ต.ค. 2558

ตลาดในช่วงปี 2557 ที่ผ่านมา ถือเป็นปีที่ได้ชื่อว่าเป็นปีแห่งความสำเร็จของหุ้น IPO เพราะสามารถมีบริษัทจดทะเบียนเข้าระดมทุนมากถึง 35 บริษัท ไม่นับกองทุนและหลักทรัพย์ประเภทอื่น
ที่สำคัญ เป็นปีที่หุ้น IPO เข้าเทรดวันแรกประสบความสำเร็จโดดเด่นอย่างมาก โดยเฉพาะหุ้นที่เข้าเทรดหลังจากเดือนพฤษภาคมเป็นต้นไป  บางรายสามารถปิดตลาดวันแรกเท่าราคาเพดานสูงสุดที่ระดับ  200% และบางรายทำสถิติใหม่ สามารถทำราคาปิดชนเพดาน หรือชนซิลลิ่ง 3 วันรวด 
ขณะที่ปี 2558 ช่วงไตรมาสแรก ถือว่ามีบริษัทที่กระตือรือร้นโดยไม่ลังเลใจ ระดมทุนขาย IPO ของหลักทรัพย์หลายประเภท และเข้ามาเทรดวันแรกในตลาดตั้งแต่ต้นเดือนมกราคมถือโอกาส “ตีเหล็กเมื่อยังร้อน” ในเวลารวดเร็วมากกว่าปกติ ในช่วงที่ตลาดหุ้นเป็นขาขึ้น ทำให้ตลาดหุ้น IPO หรือหุ้นจองค่อนข้างคึกคัก ก่อนที่จะเสียโอกาส
หากดูจากปริมาณ จะเห็นว่า ปีนี้ หุ้น IPO ของบริษัทเข้าระดมทุนในตลาดหุ้นไทย อย่างตลาด SET และตลาด mai รวม 23 ราย คิดเป็นน้อยกว่าปีที่แล้วเล็กน้อย เทียบกับปีก่อนประมาณ 30 ราย แต่หากคิดจากเงินทุนที่ระดมทุนจะพบว่าต่างกันอย่างมาก เพราะเงินที่ระดมทุนไปได้สูงมากถึง 114,869.62 ล้านบาท
 ถ้ารวมหลักทรัพย์ทุกประเภท ทั้งกองทุนรวมโครงสร้างพื้นฐาน และกองทุน REITs  มูลค่าระดมทุนปีนี้ถือว่ามากกว่า 2.3 แสนล้านบาท เลยทีเดียวที่ผ่านตลาด IPO หากเทียบกับวงเงินระดมทุน 10 เดือนแรกของปีที่แล้วจะพบว่าสูงขึ้นมาก เพราะปีก่อนระยะเดียวกัน มีเพียงแค่ 74,444.88 ล้านบาทเท่านั้น
เหตุผลก็เพราะปีนี้มีบริษัทขนาดใหญ่ระดมทุนมากกว่าปีก่อนนั่นเอง
 
เห็นได้ชัดเจน จากรายละเอียดของการระดมทุน หากดูในตารางจะพบว่า ส่วนใหญ่ของหุ้นที่ระดมทุนปีนี้ เข้าในตลาดหุ้นหลักหรือ SET มากถึง 17 รายด้วยกัน จากทั้งหมด 29 ราย ได้เงินระดมทุนไปมากถึง 29,530.73 ล้านบาท
โดยมีบริษัทที่ระดมทุนมากสุดคือ GPSCในเครือปตท. ระดมทุนมากถึง 10,035.06 ล้านบาทเลยทีเดียว แต่รายที่ระดมทุนน้อยสุดคือPMTA ระดมทุนเพียงแค่ 145.8 ล้านบาท
ส่วนตลาดหุ้น mai มีหุ้นเข้าระดมทุนค่อนข้างต่ำทั้งปริมาณบริษัทเพียง 8 แห่ง และมีมูลค่าระดมทุนเพียงแค่ 2,479.99 ล้านบาทโดยหุ้นที่ระดมทุนสูงสุดคือ TPCH ระดมทุนไปทั้งหมด 1,140.49 ล้านบาท และหุ้นที่ระดมทุนน้อยที่สุดคือ HPT และ DAII รายละ 120 ล้านบาท 
สำหรับหลักทรัพย์ประเภทอื่น ไม่นับกองทุนรวม ที่ออกกองบ่อยครั้ง จะพบว่า มีการระดมทุนค่อนข้างเงียบเหงาลงไป โดยที่มีรายละเอียดคือ กองทุนโครงสร้างพื้นฐาน มีเพียงแค่ 2 กองเท่านั้น แต่ก็ระดมทุนไปได้มากถึง 75,855.00 ล้านบาทเลยทีเดียว เพราะแต่ละกองใหญ่ทั้งนั้น โดยเฉพาะ JASIF ระดมทุนได้ถึง 5.5 หมื่นล้านบาทเลยทีเดียว
ส่วนกองทรัสต์เพื่ออสังหาริมทรัพย์ หรือ REITs ปรากฏว่าก็มีเพียงแค่ 2 กองเท่านั้น และระดมทุนค่อนข้างต่ำด้วยเช่นกัน เพียงแค่มียอดมูลค่ารวมที่ระดับ 7,003.90 ล้านบาทเท่านั้น
ทั้งหมดนี้ จะเห็นได้ว่า การระดมทุนมีความคึกคักในช่วงไตรมาสแรก เมื่อดัชนีอยู่ที่ระดับประมาณเหนือ 1,500 จุด  และซบเซาในไตรมาสที่สอง เมื่อดัชนีถดถอยและมีข่าวร้ายท่วมตลาด พร้อมกับมูลค่าซื้อขายที่ถดถอยลง รวมทั้งจุดสำคัญคือ หุ้นหลายรายการหลุดจองเมื่อเข้าเทรดวันแรก ทำให้มีการเลื่อนการระดมทุนออกไป
จนกระทั่งกลับมาคึกคักในช่วงไตรมาสที่สามต่อเนื่องถึงเดือนตุลาคม ซึ่งปรากฏว่า มีการทะลักของการระดมทุนอย่างรุนแรงผ่านตลาด IPO มากถึง  9 รายในตลาดSET และ ตลาด mai อีก 4 บริษัท โดยเฉพาะในเดือนกันยายนถือว่าคึกคักที่สุด
…
 
จำนวนหลักทรัพย์จดทะเบียนเข้าใหม่ในช่วง 10 เดือนของปี 2558